राज ठाकरे के बेटे के वेडिंग रिसेप्शन में पहुंचे ये सितारे, देखें Viral Pics  
राज ठाकरे के बेटे की रिसेप्शन में उमड़े सितारे
राज ठाकरे के बेटे अमित ठाकरे ने बचपन की दोस्त से की है शादी
इस रिसेप्शन में फिल्मी सितारों के अलावा राजनेता भी नजर आए
राज ठाकरे (Raj Thackeray) के बेटे अमित ठाकरे (Amit Thackeray) ने अपनी बचपन की दोस्त और फैशन डिजाइनर मिताली बोरुडे (Mitali Borude) संग मुंबई महाराष्ट्रियन स्टाइल में सात फेरे लिए. महाराष्ट्र नवनिर्माण सेना (MNS) के अध्यक्ष राज ठाकरे (Raj Thackeray) ने रविवार को मुंबई के पांच सितारा होटल लोवर परेल में मेगा वेडिंग रिसेप्शन की मेजबानी की. राज ठाकरे (Raj Thackeray) के बेटे के वेडिंग रिसेपशन में बॉलीवुड के चर्चित कलाकारों के अलावा राजनेता भी शामिल हुए. सबसे पहले इस रिसेप्शन में  बॉलीवुड के शहंशाह अमिताभ बच्चन (Amitabh Bachchan) और जितेंद्र (Jeetendra) ने एंट्री ली. राज ठाकरे  (Raj Thackeray) के बेटे अमित ठाकरे (Amit Thackeray) की वेडिंग रिसेप्शन में अमिताभ और जितेंद्र के अलावा शाहरुख खान, आमिर खान, फरहान अख्तर, उर्मिला मातोंडकर, सचिन और सुप्रिया पिलगावकर भी शामिल हुए.

बॉलीवुड के स्टार्स के अलावा राजनेताओं में  पूर्व गृह मंत्री सुशील कुमार शिंदे और उनकी बेटी प्रानिति शिंदे, पूर्व उप मुख्यमंत्री छगन भुजबल, पूर्व एडवोकेट जनरल श्रीहरि आमे, सोनाली कुलकर्णी, बीजेपी सिटी चीफ आशीस शेलर, किरण वी शांताराम के अलावा बहुत से राजनेता इस वेडिंग रिसेप्शन में शामिल हुए.
 
 
इस वेडिंग रिसेप्शन में राज ठाकरे (Raj Thackeray) और उनकी पत्नी शर्मिला को मेहमानों का स्वागत करते  हुए देखा गया. शिवसेना प्रमुख उद्धव ठाकरे (Uddhav Thackeray) उनकी पत्नी रश्मि और उनका बेटा आदित्य ठाकरे भी रिसेप्शन में नजर आए. इस रिसेप्शन में गवर्नर सीवी राव, मुख्यमंत्री देवेंद्र फडणवीस, केंद्रीय मंत्री नितिन गडकरी, मंत्री पंकजा मुंडे भी शामिल हुए.
 
 
 
 
 
बता दें कि राज ठाकरे (Raj Thackeray) की बेटी उर्वशी और मिताली बोरुडे (Mitali Borude) ने हाल ही में अपना फैशन ब्रांड लॉन्च किया है. अमित ठाकरे और मिताली बोरुडे का रिश्ता उस समय चर्चा में आया जब इन दोनों ने बीते 11 दिसंबर को सगाई की थी. मिताली बोरुडे डॉक्टक संजय बोरुडे की बेटी हैं.